O zonă traversată zilnic de sute, poate chiar mii de oameni, este, de fapt, una dintre cele mai spectaculoase din oraș, pentru câteva săptămâni pe an. Cel mai instagramabil loc din București primăvara este de o frumusețe rară. Cu toate astea, puțini s-ar gândi să îl includă într-un top al celor mai interesante colțuri ale Capitalei.
Înainte de a dezvălui despre ce loc este vorba, să stabilim ce înseamnă, de fapt, "instagramabil". Acest termen bizar este derivat din denumirea celebrei platforme de social media și reprezintă un obiect sau un loc ce s-ar bucura de mare succes ca fotografie pe Instagram.
Timp de câteva săptămâni pe an, traseul multor bucureșteni către și de la locul de muncă, școală sau alte deplasări traversează un peisaj parcă desprins din povești.
Este vorba despre ruta tramvaiului 24 ce trece prin Dămăroaia. Șinele mijlocului de transport în comun sunt înconjurate de copaci înfloriți, la început de primăvară, transformând traseul într-un tunel roz aprins, natural.
Imaginile au fost publicate pe grupul de Facebook Iubesc Bucureștii Noi, unde au strâns numeroase reacții și comentarii.
Te-ar putea interesa și: Se demolează un bloc din București, construit ilegal: "Nu va mai rămâne nimic"
Și reprezentanții Primăriei Sectorului 6 se mândresc cu un colț instagramabil al orașului. Este vorba despre aranjamentul inedit de la intrarea în Parcul Moghioroș din cartierul Drumul Taberei.
"Am adus un crâmpei de #primăvară în fața Parcului Drumul Taberei.
Aranjamentul este proaspăt, plin de culoare și super instagramabil.Vă așteptăm să intrați cu familia, prietenii în frumosul cadru amenajat de peisagiștii noștri de la ADPDU Sector 6.
Este zona #WSFF, mult așteptatul eveniment al verii, pe care-l vom organiza pe 31 mai, 1 și 2 iunie. Vibe de #vară cu West Side Flower Fest, conceptul primarului #CiprianCiucu pentru comunitate.
DA, Se poate! Sectorul 6 a renăscut"
Te-ar putea interesa și: Cum va arăta primul bloc din București cu pistă de alergare pe acoperiș